IMISLab/GreekWikipedia huggingface dataset:
Σαμίρ Κουντάρ

Ο Σαμίρ Κουντάρ (20 Ιουλίου 1962 - 19 Δεκεμβρίου 2015) ήταν Δρούζοι Λιβανέζος, μέλος του Μετώπου για την Απελεύθερωση της Παλαιστίνης, ο οποίος είχε καταδικαστεί για φόνο από ισραηλινό δικαστήριο.

 Γεννήθηκε το 1962 στο Aabey, Λίβανου, και από μικρή ηλικία έγινε μαχητής της Μετώπου για την Απελευθέρωση της Παλαιστίνης. Έγινε ιδιαίτερα γνωστός όταν στις 22 Απριλίου 1979, σε ηλικία 16 ετών, πήρε μέρος σε επίθεση στην πόλη Ναχαρίγια του κατεχόμενης Παλαιστίνης Η απελευθέρωσή του ήταν πάγιο αίτημα των παλαιστινιακών οργανώσεων. Το 2003 η Ισραηλινή κυβέρνηση είχε αρνηθεί την απελευθέρωση του σε συμφωνία ανταλλαγής αιχμαλώτων με την Χεζμπολάχ. Το 2006 σε νέα συμφωνία ανταλλαγής αιχμαλώτων, ο αρχηγός της Χεζμπολάχ Χασάν Νασράλα απαίτησε μεταξύ άλλων και την απελευθέρωση του Κουντάρ. Η Ισραηλινή κυβέρνηση αρνήθηκε εκ νέου και στη διάρκεια της διαμάχης του 2006 βομβάρδισε τον Λίβανο . Τον Ιούλιο του 2008 η Ισραηλινή κυβέρνηση δέχτηκε την απελευθέρωση του με ανταλλαγή την απελευθέρωση δύο Ισραηλινών στρατιωτών . Ο Κουντάρ απελευθερώθηκε στις 16 Ιουλίου και στον Λίβανο οι αρχές τον υποδέχτηκαν με τιμές ήρωα, γεγονός που οδήγησε στις διαμαρτυρίες πολλών πολιτών στο διαδίκτυο. Στις 19 Δεκεμβρίου του 2015, ο Κουντάρ σκοτώθηκε από έκρηξη στα περίχωρα της Δαμασκού.
Κάιζερ Τσιφς ΦΚ

Η Κάιζερ Τσιφς (αγγλικά: Kaizer Chiefs) είναι ποδοσφαιρική ομάδα στο Γιοχάνεσμπουργκ της Νότιας Αφρικής. Χρώματα της ομάδας είναι το κίτρινο και το μαύρο. Τα εντός έδρας παιχνίδια της ομάδας διεξάγονται στο FNB Stadium.

 Η «Κάιζερ Τσιφς» ιδρύθηκε τον Ιανουάριο του 1970, λίγο μετά την επιστροφή του Κάιζερ "Τσίντσα Γκουλούβα" Μοτάουνγκ από τις Ηνωμένες Πολιτείες όπου έπαιξε ως επιθετικός για λογαριασμό της Ατλάντα Τσιφς της Νορθ Αμέρικαν Σόκερ Λιγκ (NASL). Συνδύασε το όνομά του με την Ατλάντα Τσιφς για να δημιουργήσει την ονομασία του Kaizer Chiefs. Αρκετοί άλλοι έχουν διαδραματίσει βασικούς ρόλους στη δημιουργία και την ανάπτυξη της Κάιζερ Τσιφς, συμπεριλαμβανομένων των Γκίλμπερτ Σεγκάμπι, Κλάρενς Εμλοκότι, Τσάινα Εντζέμα, Έβερτ "Δε Λιπ" Νένε και Ραμπελάνι Τζαν Μοφοκένγκ. Τελευταία ενημέρωση: 20 Αυγούστου 2018. Πρέμιερ Ντιβίζιον (PSL)Πρωταθλήτρια (4): 2003–04, 2004–05, 2012–13, 2014–15Ντιβίζιον 1 (NSL)Πρωταθλήτρια (3): 1989, 1991, 1992Φερστ Ντιβίζιον (NPSL)Πρωταθλήτρια (5): 1974, 1977, 1979, 1981, 1984Nedbank CupΚυπελλούχος (13): 1971, 1972, 1976, 1977, 1979, 1981, 1982, 1984, 1987, 1992, 2000, 2006, 2013Telkom KnockoutΝικήτρια (13): 1983,1984, 1986, 1988, 1989, 1997, 1998, 2001, 2003, 2004, 2007, 2009, 2010MTN 8Νικήτρια (15): 1974, 1976, 1977, 1981, 1982, 1985, 1987, 1989, 1991, 1992, 1994, 2001, 2006, 2008, 2014 Αφρικανικό Κύπελλο ΚυπελλούχωνΝικήτρια (1): 2001 Επίσημος ιστότοπος
Microsoft Surface

Το Microsoft Surface είναι μια σειρά tablet που σχεδιάζονται και προωθούνται από τη Microsoft. Το Surface θα είναι διαθέσιμο σε δύο εκδόσεις: μία έκδοση με τα Windows RT μία έκδοση με τα Windows 8 ProΤο μοντέλο με τα Windows RT θα χρησιμοποιεί επεξεργαστή ARM, ενώ το μοντέλο με τα Windows 8 θα χρησιμοποιεί επεξεργαστή Intel CPU. Και τα δύο τα μοντέλα θα μπορούν να εγκαταστήσουν νέες εφαρμογές μέσω του Microsoft Store. Ωστόσο μόνο στο μοντέλο με τα Windows 8 θα επιτρέπεται εγκατάσταση των κλασικών εφαρμογών στην Επιφάνεια Εργασίας. Το Surface RT είναι διαθέσιμο από τις 26 Οκτωβρίου του 2012, ενώ το Surface Pro είναι διαθέσιμο από τον Ιανουάριο του 2013.

 Διαστάσεις: 27,4cm x 17,2cm x 0,94cm Βάρος: 800gr Χρώμα: Dark Titanium Πλήκτρα: Power on/off, πλήκτρο ήχου Οθόνη: 10,6” ClearType HD Display, 1366 x 768 pixels, 16:9 (widescreen) CPU: Quad-core ARM Cortex-A9 Κάρτα γραφικών: Nvidia Tegra 3 T30 RAM: 2 GB Αποθηκευτικός χώρος: 32/64GB Αφή: Multi-touch οθόνη αφής 5 σημείων Ασύρματη σύνδεση: IEEE 802.11 WiFi, bluetooth 4.0 Camera: Δύο 720p HD εμπρός και πίσω Ήχος: Δύο μικρόφωνα, stereo ηχεία Θύρες: 1 USB 2.0, microSDXC, HD video out, θύρα ακουστικών 3.5 χιλ., cover port Αισθητήρες: Αισθητήρας φωτισμού περιβάλλοντος, επιταχυνσιόμετρο, γυροσκόπιο, πυξίδα Μπαταρία: 31,5WhΚατασκευαστής: Microsoft Λειτουργικό: Windows RT Προ-εγκατεστημένες εφαρμογές: Mail, Calendar, Messaging, SkyDrive, Internet Explorer 10, Bing, Xbox Music, Xbox Video, Xbox Games, Microsoft Office Home and Student RT preview (Word, Excel, PowerPoint, OneNote) Διαστάσεις: 27,5cm x 17,3cm x 1,3cm Βάρος: 910gr Πλήκτρα: Power on/off, πλήκτρο ήχου Οθόνη: 10,6” ClearType Full HD Display, 1920 x 1080 pixels, 16:9 (widescreen) CPU: Dual-core Intel Core i5 RAM: 4GB Αποθηκευτικός χώρος: 64/128GB Αφή: Multi-touch οθόνη αφής 10 σημείων Ασύρματη Σύνδεση: Camera: Δύο 720p HD εμπρός και πίσω Θύρες: USB 3.0, Mini DisplayPort, cover port Αισθητήρες: Αισθητήρας φωτισμού περιβάλλοντος, επιταχυνσιόμετρο, γυροσκόπιο, πυξίδα Μπαταρία: 42WhΚατασκευαστής: Microsoft Λειτουργικό: Windows 8 Pro http://www.pestaola.gr/surface-tablet-windows-rt-specs/ Αρχειοθετήθηκε 2012-10-22 στο Wayback Machine. http://www.microsoft.com/Surface/en-US/
Βρομόβρυση Μεσσηνίας

Η Βρομόβρυση είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 10 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Βρομόβρυσης και υπάγεται στη Δημοτική Ενότητα Αρφαρών, του Δήμου Καλαμάτας.

 Η Βρομόβρυση βρίσκεται σε υψόμετρο 371 μέτρων και απέχει 22 χιλιόμετρα από την Καλαμάτα.Η Βρομοβρυση απαρτιζεται απο τρεις οικισμους. Ο πρωτος οικισμος ονομαζεται Κρασοπουλα και βρισκεται στα δεξια της εισοδου του χωριου, αμεσως μετα τον Ιερο Ναο της Αγιας Αννας.Σε ευθεια θεση μετα τον ιερο ναο βρισκεται στα αριστερα ο οικισμος Σφενδαμι . Στον εν λογω οικισμο βρισκεται και το δημοτικο σχολειο της Βρομοβρυσης το οποιο ειχε φτασει να εχει μεχρι και 65 μαθητες περιπου το 1965. Ο τριτος οικισμος ονομαζεται Δρεμι .εν ετ 2022 η Βρομοβρυση εχει 45 κατοικους και στους τρεις οικισμους. 21-04-1835, ο οικισμός Βρωμόβρυση προσαρτάται στο Δήμο Αμφείας. 31-08-1912, το όνομα του οικισμού Βρωμόβρυση διορθώνεται σε Βρωμόβρυσι. Ο οικισμός Βρομόβρυσι αποσπάται από το Δήμο Αμφείας και ορίζεται έδρα στην Κοινότητα Βρωμόβρυσι. 16-05-1928, το όνομα του οικισμού Βρομόβρυσι διορθώνεται σε Βρωμόβρυση και η Κοινότητα Βρωμόβρυσι, σε Κοινότητα Βρωμόβρυσης. 07-04-1951, το όνομα του οικισμού Βρωμόβρυση διορθώνεται σε Βρομόβρυση και η Κοινότητα Βρωμόβρυσης, σε Κοινότητα Βρομόβρυσης. 04-12-1997, ο οικισμός Βρομόβρυση αποσπάται από την Κοινότητα Βρομόβρυσης και προσαρτάται στο Δήμο Αρφαρών. 07-06-2010, ο οικισμός Βρομόβρυση αποσπάται από το Δήμο Αρφαρών και προσαρτάται στο Δήμο Καλαμάτας. Βρομόβρυση Αμφείας Μεσσηνίας Δήμος Καλαμάτας
Μελανιός Χίου

Ο Μελανιός ή το Μελανιό(ς) είναι ένα πολύ μικρό χωριό της βορειοδυτικής Χίου, σε οδική απόσταση 60 χιλιομέτρων από την πόλη της Χίου. Σήμερα υπάγεται στο ομώνυμο δημοτικό διαμέρισμα του Δήμου Χίου. Το μεσοσταθμικό υψόμετρο του χωριού είναι 150 μέτρα πάνω από την επιφάνεια της θάλασσας.

 Ο Μελανιός είναι το δυτικότερο χωριό του νησιού, κτισμένο στις δυτικές πλαγιές του βουνού Αμανή. Κοντινότερος οικισμός είναι το χωριό Τρύπες, 4 περίπου χιλιόμετρα προς τα νοτιοανατολικά και ψηλότερα. Χωματόδρομος με μήκος λίγο παραπάνω από 1 χιλιόμετρο συνδέει το χωριό με το ακρωτήριο Κάβο Μελανιός, το δυτικότερο σημείο του νησιού, όπου και το μαρμάρινο μνημείο των σφαγιασθέντων κατά την Καταστροφή της Χίου στη θέση Μαύρος Γκρεμός. Εξάλλου, ερείπια κάστρου έχουν βρεθεί στην περιοχή Πύργος του χωριού. Η ονομασία του χωριού προέρχεται από την ονομασία του ακρωτηρίου και αυτή από το επίθετο μελανός = μαύρος. Η εξέλιξη του πληθυσμού του χωριού στις επίσημες απογραφές φαίνεται στον πίνακα. Ο Μελανιός δεν έχει πεδινά μέρη. Οι κάτοικοί του ασχολούνται με τη γεωργία και τα προϊόντα είναι τα συνηθισμένα των μη μαστιχοπαραγωγών περιοχών του νησιού: ελιές, αμύγδαλα, λαχανικά, όσπρια και δημητριακά. Ο ενοριακός ναός (η «χωριοεκκλησιά») του χωριού τιμάται στο όνομα των Ταξιαρχών. Υπάρχει επίσης παλαιός ναός της Αγίας Μαρίνας, στην εορτή της οποίας (17 Ιουλίου) διοργανώνεται τοπικό πανηγύρι. Το χωριό υπάγεται εκκλησιαστικώς στην αρχιερατική εποπτεία Κουρουνίων της Ιεράς Μητροπόλεως Χίου, Ψαρών και Οινουσσών. Δημ. Γλύκα, Μιχ. Ρυμική, Δημ. Σκάμαλου: Χίος: Η ιδιαίτερη πατρίδα μας, Χίος 1975, σ. 84 Γεωργίου Ι. Ζολώτα: Ιστορία της Χίου, τόμος Α («Ιστορική Τοπογραφία και Γενεαλογία»). Τύποις Π.Δ. Σακελλαρίου, Αθήναι 1921, σ. 634. «Μελανιός Χίος - Melanios Chios - YouTube». www.youtube.com. Ανακτήθηκε στις 18 Δεκεμβρίου 2020.
Α΄ Εθνική κατηγορία ποδοσφαίρου σάλας ανδρών Ελλάδας 2009-2010

Το πρωτάθλημα ποδοσφαίρου σάλας για την αγωνιστική περίοδο 2009–10 ήταν το 13ο στην ιστορία του θεσμού. Έγινε με τη συμμετοχή δώδεκα ομάδων. Πρωταθλήτρια αναδείχθηκε για ακόμη μία χρονιά η Αθήνα '90, αήττητη με 27 νίκες και 1 ισοπαλία, ενώ στη Β' Εθνική υποβιβάσθηκαν ο Υπερίων και ο Αίας Παλλήνης.

 1Τελικά οι δύο ομάδες δεν υποβιβάσθηκαν, καθώς την επόμενη περίοδο η Α' και η Β' Εθνική συγχωνεύτηκαν σε μία κατηγορία με τη συμμετοχή 16 ομάδων, λόγω της αποχώρησης πολλών σωματείων. Στα Play off όλες οι προημιτελικές σειρές κρίθηκαν στις 2 νίκες. Μετά τον αγώνα Γυπαετοί-Ηλιούπολη, και οι δύο ομάδες κατέθεσαν ένσταση για αντικανονική συμμετοχή των ξένων παικτών. Λόγω της μεγάλης καθυστέρησης στην εκδίκαση των ενστάσεων, παρήλθε η ημερομηνία μέχρι την οποία έπρεπε να είχε ολοκληρωθεί το πρωτάθλημα (15 Ιουνίου, με παράταση ως τις 28 Ιουνίου), με αποτέλεσμα ο τρόπος διεξαγωγής να αλλάξει, και οι υπόλοιπες φάσεις κρίθηκαν σε διπλούς αγώνες ώστε να ολοκληρωθούν γρηγορότερα. Επίσης, η σειρά Γυπαετοί-Ηλιούπολη δεν ολοκληρώθηκε, και την πρόκριση στα ημιτελικά πήραν οι Γυπαετοί μετά από κλήρωση. Οι πρώτοι αγώνες έγιναν στις έδρες των Γυπαετών και της Ολυμπιάδας. Ο πρώτος αγώνας έγινε στην έδρα του Δούκα. Α' Εθνική 2009-2010 Ιστότοπος futsalhellas.com
Ηλιακή έκλειψη της 29ης Μαρτίου 2006

Η ολική έκλειψη ηλίου συνέβη στις 29 Μαρτίου 2006. Μια ηλιακή έκλειψη συμβαίνει όταν η Σελήνη περνάει ανάμεσα από την Γη και τον Ήλιο, οπότε αποκρύπτει εντελώς ή εν μέρει τον ηλιακό δίσκο για έναν παρατηρητή στη Γη. Μια ολική έκλειψη ηλίου συμβαίνει όταν η φαινομενική διάμετρος της Σελήνης είναι μεγαλύτερη από αυτή του Ήλιου, με αποτέλεσμα να καλύπτεται εξ ολοκλήρου ο ηλιακός δίσκος και να βυθίζονται κάποιες περιοχές στο σκοτάδι για μερικά λεπτά. Η ολικότητα συμβαίνει σε ένα στενή λωρίδα κατά μήκος της γήινης επιφάνειας, ενώ σε μια γύρω περιοχή με χιλιάδες χιλιόμετρα πλάτος, η έκλειψη είναι ορατή ως μερική.

 Η έκλειψη ξεκίνησε με την ανατολή του Ηλίου και από τη Βραζιλία, διέσχισε τον Ατλαντικό φτάνοντας στην Αφρική, όπου η ολικότητα ήταν ορατή στη Γκάνα, στο νοτιοανατολικό άκρο της Ακτής Ελεφαντοστού, στο Τόγκο, στο Μπενίν, στη Νιγηρία, στο Νίγηρα, στο Τσαντ, στη Λιβύη και σε μια μικρή έκταση της βορειοδυτικής Αιγύπτου. Στη συνέχεια πέρασε από τη Μεσόγειο Θάλασσα και η ολικότητα ήταν ορατή στην Ελλάδα (μόνο στο Καστελλόριζο) και την Τουρκία, ύστερα κατά μήκος της Μαύρης Θάλασσας, της Γεωργίας, της Ρωσίας και του Καζακστάν, ενώ η τελευταία περιοχή που είδε την ολική έκλειψη ήταν η Δυτική Μογγολία, κατά το ηλιοβασίλεμα. Μια μερική έκλειψη παρατηρήθηκε από στα δύο τρίτα της Αφρικής, στο σύνολο της Ευρώπης και στην Κεντρική Ασία. Οι άνθρωποι σε όλο τον κόσμο συγκεντρώθηκαν σε περιοχές όπου η έκλειψη ήταν ορατή ως ολική. Η Αστρονομική Εταιρεία του Μάντσεστερ, η Μαλαισιανή Διαστημική Εταιρεία, η Αστρονομική Εταιρεία του Ειρηνικού, καθώς και δεκάδες γκρούπ τουριστών βρέθηκαν στον ναό του Απόλλωνα και στο θέατρο της Σίδης στην Τουρκία. Ο καιρός ήταν αρκετά καλός σε σχεδόν όλες τις περιοχές που σημειώθηκε ολική έκλειψη. Πολλοί παρατηρητές ανέφεραν μια ασυνήθιστα όμορφη έκλειψη, με πολύ ωραίο αστρικό στέμμα. Η μερική φάση της έκλειψης ήταν επίσης ορατή από το Διεθνή Διαστημικό Σταθμό, όπου οι αστροναύτες φωτογράφησαν τη σκιά της Σελήνης στην επιφάνεια της Γης. Πλήθος κόσμου όχι μόνο από την Ελλάδα, αλλά και από ολόκληρο τον κόσμο, επισκέφθηκε το ακριτικό Καστελλόριζο, μιας και αυτή ήταν η μοναδική περιοχή όχι μόνο της Ελλάδας, αλλά και ολόκληρης της Ευρώπης, όπου η έκλειψη ήταν ορατή ως ολική. Ήταν η πρώτη ολική έκλειψη ηλίου που σημειώθηκε σε ελληνικό έδαφος μετά το 1936, ενώ η επόμενη θα συμβεί το 2088. Η διάρκεια της ολικής φάσης στο Καστελλόριζο, ήταν 3 λεπτά. Στην υπόλοιπη Ελλάδα, η έκλειψη ήταν ορατή ως μερική. Κατάλογος ηλιακών εκλείψεων ορατών από την Ελλάδα
Ιζέκιελ Τζάκσον

Ο Ράικλον Στίβενς (γεν. 22 Απριλίου 1978) είναι επαγγελματίας παλαιστής και μποντιμπίλντερ, με καταγωγή από τη Γουιάνα. Είναι γνωστός για το χρόνο του στην εταιρία πάλης WWE, όπου ήταν γνωστός ως " Ιζέκιελ Τζάκσον".

 Τον Μάρτιο του 2007, ο Τζάκσον υπέγραψε συμβόλαιο με το WWE και μεταφέρθηκε στο εκπαιδευτήριο FCW. Τον Ιούλιο του 2008, έκανε το ντεμπούτο του στο τηλεοπτικό πρόγραμμα WWE SmackDown, όπου υποδύθηκε τον σωματοφύλακα του Μπράιαν Κέντρικ. Τον Οκτώβριο άρχισε να αγωνίζεται και συμμετείχε σε ομαδικούς αγώνες με τον Κέντρικ. Μαζί διεκδίκησαν ανεπιτυχώς το Ομαδικό Πρωτάθλημα WWE κόντρα στους Καρλίτο και Πρίμο. Τον Ιούλιο του 2009 άρχισε να παλεύει στο ECW και συμμάχησε με τους Γουίλιαμ Ρίγκαλ και Βλάντιμιρ Κόζλοφ. Στη συνέχεια τους πρόδωσε και κέρδισε έναν αγώνα πολλών παλαιστών, για να γίνει ο πρώτος διεκδικητής του Πρωταθλήματος ECW. Στο τελευταίο επεισόδιο του ECW, κέρδισε τον πρωταθλητή Κρίστιαν και έγινε ο νέος πρωταθλητής. Το WWE αναγνωρίζει τον Τζάκσον ως τον τελευταίο Πρωταθλητή ECW. Τον Ιανουάριο του 2011 ο Τζάκσον συμμάχησε με τον Γουέιντ Μπάρετ, Χιθ Σλέιτερ και Τζάστιν Γκάμπριελ, δημιουργώντας την ομάδα Κορ. Η ομάδα άρχισε μια αντιπαλότητα με τον γιγαντόσωμο Μπιγκ Σόου, τον οποίο και νίκησαν. Στη συνέχεια, ο Τζάκσον αποκόπηκε από την ομάδα και άρχισε μια κόντρα με τον Γουέιντ Μπάρετ. Τον Ιούνιο, νίκησε τον Μπάρετ και έγινε ο νέος Διηπειρωτικός Πρωταθλητής. Μετά από δύο μήνες, έχασε τον τίτλο από τον Κόντι Ρόουντς και απέτυχε να τον κερδίσει ξανά. Με την είσοδο του 2012 ο Τζάκσον έμεινε στην αφάνεια. Έπειτα ένας τραυματισμός τον κράτησε μακριά απο τα ρινγκ για σχεδόν ένα χρόνο. Αφού δεν χρησιμοποιήθηκε ξανά απο την εταιρεία, αποδεσμεύτηκε τον Απρίλιο του 2014. Torture Rack (Backbreaker rack) – 2008, 2010–2014 Book of Ezekiel (WWE) / Ryck Bottom (LU) / Standing side slam (TNA/Independent circuit) – 2009–σήμερα Lariat, μερικές φορές όταν ο αντίπαλος είναι στην γωνία Συνεχόμενα scoop slams Shoulder block Διηπειρωτικό Πρωτάθλημα WWE (1 φορά) Πρωτάθλημα ECW (1 φορά) Ο Στίβενς έχει αποφοιτήσει από το Πανεπιστήμιο του Μπάφαλο, ενώ είναι παντρεμένος και έχει αποκτήσει δύο παιδιά. Επίσης, είναι Χριστιανός. Προφίλ στην ιστοσελίδα της THQ
Αντρέα Μπαρτζάλι

Ο Αντρέα Μπαρτζάλι (Andrea Barzagli, 8 Μαΐου 1981) είναι Ιταλός πρώην διεθνής ποδοσφαιριστής που αγωνιζόταν στη θέση του κεντρικού αμυντικού. Έχει μπει 4 φορές στην καλύτερη 11αδα της σεζόν για την Σέριε Α και θεωρείται ένας από τους κορυφαίους Ιταλούς αμυντικούς στην ιστορία.

 Η επαγγελματική του καριέρα ξεκίνησε το 1998 από τη Ροντινέλα και στη συνέχεια έπαιξε σε διάφορες ιταλικές ομάδες. Το 2008 υπέγραψε στη Βόλφσμπουργκ με την οποία κέρδισε το πρωτάθλημα το 2009. Τον Ιανουάριο του 2011 πήρε μεταγραφή για τη Γιουβέντους, στην οποία αγωνίστηκε για μια 8ετία, μέχρι δηλαδή το τέλος της καριέρας του. Στην εθνική ομάδα παίζει από το 2004 και ήταν στην αποστολή που κέρδισε το χάλκινο μετάλλιο στους Ολυμπιακούς αγώνες της Αθήνας. Δύο χρόνια αργότερα, στο Μουντιάλ του 2006 ήταν στο ρόστερ της ομάδας που κατέκτησε το τρόπαιο. Στη συνέχεια, έπαιξε στο Euro του 2008, όμως δεν κλήθηκε στην ομάδα για το Μουντιάλ του 2010. Επέστρεψε στην εθνική ομάδα σε μεγάλη διοργάνωση το 2012, όταν έπαιξε στο Euro, και έκτοτε αγωνίστηκε στο Κύπελλο Συνομοσπονδιών του 2013, στο Μουντιάλ του 2014 και στο Euro του 2016.
Βερόνικα Κάστρο

H Βερόνικα Κάστρο ((προφορά: [beˈɾonika ˈkastɾo]) Verónica Judith Sáenz-Castro Alba, γενν. 19 Οκτωβρίου 1952) είναι Μεξικανή ηθοποιός, τραγουδίστρια, παραγωγός, μοντέλο και παρουσιάστρια.Μεταξύ 1966 και 1968 σπούδασε στην Ακαδημία Αντρές Σολέρ και ξεκίνησε την καριέρα της ως νεαρή ηθοποιός του εθνικού κινηματογράφου. Το 1969 συμμετείχε στην τηλενουβέλα No creo en los hombres. Το 1973 κυκλοφόρησε το πρώτο της άλμπουμ με τον τίτλο Βερόνικα Κάστρο.

 1970: Βραβείο El rostro de El Heraldo de México 1986: Βραβείο Telegatto Italia, Καλύτερη Ηθοποιός στις τηλενουβέλες Los ricos también lloran και El derecho de nacer. 1988: Βραβείο Antorcha de plata στο Φεστιβάλ Viña Del Mar, ως μέλος της διεθνούς κριτικής επιτροπής. 1988: Βραβείο TvyNovelas Καλύτερη Ηθοποιός στην τηλενουβέλα Rosa Salvaje. 1993: Βραβείο Επιφανείς Επισκέπτρια στη Μόσχα. 1989, 1991, 1993, 1997: Βραβείο TVyNovelas Καλύτερη Παρουσιάστρια σε Ποικίλα Προγράμματα. 1990: Ονομάστηκε "Κ. Φίλη" από την πόλη της Μπράουνσβιλ του Τέξας, για την προώθηση της φιλίας του Μεξικού και των Ηνωμένων Πολιτειών. 1993: Αναγνώριση για την επιτυχία της τηλενουβέλας Los ricos también lloran. 1995: Βασίλισσα των Μαριάτσι στη Γκουανταλαχάρα. 1999: Βασίλισσα των οδηγών ταξί στην Πόλη του Μεξικού. 2000: Βασίλισσα των νυχτών του Ακαπούλκο. 2000: Βραβείο Kasandra για την Καλλιτεχνική Πορεία. 2001: Πρέσβειρα καλής θελήσεως στο Ιδάλγο του Τέξας. 2005: Βραβείο Επίτιμη Διεθνής Βασίλισσα των Τηλενουβέλων από το TVyNovelas. 2005: Ένας από τους έξι ανθρώπους που τιμήθηκε από την Αμερικανική Ακαδημία Τηλεοπτικών Τεχνών και Επιστημών με ένα Emmy για τη συμβολή της στην ισπανική τηλεοπτική εκπομπή στις Ηνωμένες Πολιτείες. 2005: Βασίλισσα της Ομοφυλοφιλικής Κοινότητας. 2006: Αναγνώριση της καριέρας της στο Las Palmas de Oro του Φοίνιξ της Αριζόνας. 2007: Βασίλισσα της Μεξικανικής Τηλεόρασης, από τα Βραβεία TVyNovelas. 2007: Αναγνώριση των Ισπνόφωνων του Χιούστον στο Τέξας. 2008: Βασίλισσα των Μεξικανών Τεχνιτών στο Τσιάπας. 2008: Τιμήθηκε με αστέρι στο Walk of Fame του Σικάγο, του Λος Άντζελες και του Λας Βέγκας. Βερόνικα Κάστρο στην IMDb Verónica Castro Αρχειοθετήθηκε 2017-09-25 στο Wayback Machine. - Página web oficial en Argentina Verónica Castro - Página web oficial en México Biografía de Verónica Castro Αρχειοθετήθηκε 2015-04-03 στο Wayback Machine. en Biosstars-MX Biografía de Verónica Castro en esmas.com
Μαγική φανέλα

Η μαγική φανέλα (γερμ. Nothemd) ήταν γερμανικό λαογραφικό ένδυμα της εποχής του μπαρόκ, τον 17ο-18ο αιώνα. Τη φορούσαν μέσα από τα ρούχα σαν τη φανέλα, ιδίως όσοι ήταν πολύ προληπτικοί. Οι άντρες την φορούσαν στον τριακονταετή πόλεμο για να μην τους πιάνει το βόλι και το σπαθί στον πόλεμο, ενώ οι γυναίκες τη φορούσαν στη γέννα για να μην πεθάνουν. Γενικά το φορούσαν οι προληπτικοί όταν αντιμετώπιζαν κίνδυνο θανάτου.

 Η ύφανση της μαγικής φανέλας σύμφωνα με την κυριαρχούσα λαογραφία έπρεπε να γίνει από δύο κόρες παρθένες (ηλικίας μέχρι επτά χρονών) και κατά την διάρκεια μαγικής τελετουργίας, ιδιαίτερα την νύχτα πριν τα Χριστούγεννα, δηλαδή μεταξύ 24ης και 25ης Δεκεμβρίου. Στο μπροστινό μέρος είχαν δύο κεντήματα. Το δεξιό κέντημα παρίστανε το πρόσωπο ενός γενειοφόρου πολεμιστή με κράνος και το αριστερό έναν βασιλιά. Δεξιά και αριστερά ήταν κεντημένοι σταυροί. Η φανέλα είχε μακρυά μανίκια και έφτανε μέχρι τα γόνατα. αντίστοιχο άρθρο στην βιβλιοθήκη Μάγιερ spiegel.de, Ο τριακονταετής πόλεμος
Χρονολόγιο της ανθρώπινης εξέλιξης

Το χρονολόγιο της ανθρώπινης εξέλιξης περιλαμβάνει τα σημαντικότερα γεγονότα της εξελικτικής πορείας του ανθρώπινου είδους και των προγόνων του. Αποτελείται από μία συνοπτική περιγραφή μερικών ζώων, ειδών ή γενών, που πιθανότατα υπήρξαν πρόγονοι του Homo sapiens sapiens. Το χρονολόγιο βασίζεται σε παλαιοντολογικά, εξελικτικά, μορφολογικά, ανατομικά και γενετικά δεδομένα. Η μελέτη της ανθρώπινης εξέλιξης είναι μείζονος σημασίας στην επιστήμη της ανθρωπολογίας.

 Η κλαδιστική πορεία (ταξινομία) του homo sapiens sapiens (σύγχρονος άνθρωπος) έχει ως εξής:Επικράτεια: ευκαρυωτικά (2.100.000.000 χρόνια πριν)Βασίλειο: ζώα (590.000.000 χρόνια πριν)Συνομοταξία: χορδωτά (530.000.000 χρόνια πριν)Υποσυνομοταξία: σπονδυλωτά (505.000.000 χρόνια πριν)Υπερομοταξία:Τετράποδα (395.000.000 χρόνια πριν)Ομοταξία: θηλαστικά (220.000.000 χρόνια πριν)Υφομοταξία: θηρία (160.000.000 χρόνια πριν)Ανθυφομοταξία: ευθήρια (125.000.000 χρόνια πριν)Μεγατάξη: βορεοθήριαΥπερτάξη: ευάρχοντα (100.000.000 χρόνια πριν)Τάξη: πρωτεύοντα (75.000.000 χρόνια πριν)Υποτάξη: απλόρρινοι (τάρσιοι, πίθηκοι, μαϊμούδες) (63.000.000 χρόνια πριν)Ανθυποτάξη: σιμιόμορφα (σιμιίδες, "ανώτερα" πρωτεύοντα) (40.000.000 χρόνια πριν)Μικροτάξη: κατάρρινοι (30.000.000 χρόνια πριν)Υπεροικογένεια: ανθρωπoειδή (πίθηκοι) (28.000.000 χρόνια πριν)Οικογένεια: ανθρωπίδες (μεγάλοι πίθηκοι) (15.000.000 χρόνια πριν)Υποοικογένεια: ανθρωπίνες (14-12.000.000 χρόνια πριν)Φύλο: ανθρωπίνοι (10-8.000.000 χρόνια πριν)Υποφύλο: ανθρωπίνια (7-4.000.000 χρόνια πριν)Γένος: Homo (άνθρωποι) (2.500.000 χρόνια πριν)Είδος: Homo sapiens (500.000 χρόνια πριν)Υποείδος: Homo sapiens sapiens (ανατομικά σύγχρονοι άνθρωποι) (200.000 χρόνια πριν) Ανθρώπινη εξέλιξη Γένος Homo Κοινός πρόγονος Εξέλιξη Palaeos Berkeley Evolution Tree of Life Web Project Αρχειοθετήθηκε 2012-09-11 στο Wayback Machine. History of Animal Evolution Human Evolution Timeline Interactive
Μπιέλο Πόλιε

Το Μπιέλο Πόλιε (σερβικά: Бијело Поље) είναι πόλη στο βορειοανατολικό Μαυροβούνιο. Από την πόλη διέρχεται ο ποταμός Λιμ. Αποτελεί διοικητικό, οικονομικό, πολιτιστικό και εκπαιδευτικό κέντρο του βόρειου Μαυροβουνίου, με πληθυσμό 12.900 κατοίκους (το 2011). Μπιέλο Πόλιε σημαίνει Λευκή Πεδιάδα σε όλες τις νότιες σλαβικές γλώσσες και πήρε το όνομά του από τα λευκά λουλούδια που κάθε άνοιξη ανθίζουν σε όλη σχεδόν την πόλη.

 Η αρχαιολογική έρευνα έχει αποδείξει την ύπαρξη οικισμών στην περιοχή από τους αρχαίους χρόνους. Ίχνη πρώιμης κατοίκησης υπάρχουν και σε γειτονικές κοντινές περιοχές. Το Μπιέλο Πόλιε αποτέλεσε μέρος της Οθωμανικής Αυτοκρατορίας για 400 περίπου χρόνια και απελευθερώθηκε το 1912, κατά τη διάρκεια το Α΄ Βαλκανικού Πολέμου. Η πόλη του Μπιέλο Πόλιε είναι η πρωτεύουσα του ομώνυμου δήμου, ο οποίος το 2011 είχε πληθυσμό 46.051 κατοίκους.Πληθυσμός του Μπιέλο Πόλιε (πόλη): 1981 - 11.927 1991 - 16.464 2003 - 15.883 2011 - 12.900Πληθυσμός του Μπιέλο Πόλιε (δήμος): 1948 - 36.795 1953 - 41.432 1961 - 46.651 1971 - 52.598 1981 - 55.634 1991 - 55.268 2003 - 50.284 2011 - 46.051Θρησκεία (απογραφή 2011): Ορθόδοξοι Χριστιανοί (53,55%) Μουσουλμάνοι (45,18%) Καθολικοί Χριστιανοί (0,17%) Άθεοι (0,17%) Άλλοι Χριστιανοί (0,17%) Το Μπιέλο Πόλιε είναι η γενέτειρα του ποιητή Άβντο Μετζέντοβιτς και πολλών άλλων συγγραφέων, όπως ο Κάμιλ Σίτζαριτς, ο Μίοντραγκ Μπουλάτοβιτς, καθώς και ο δημοφιλής τραγουδιστής Ντάντο Πολουμέντα. Αποτελεί επίσης την γενέτειρα του παίκτη του NBA Νίκολα Πέκοβιτς.Το πιο γνωστό προϊόν της πόλης είναι το μεταλλικό νερό Ράντα. Το Μπιέλο Πόλιε συνδέεται με το υπόλοιπο Μαυροβούνιο με δύο αυτοκινητόδρομους. Βρίσκεται στον κεντρικό δρόμο που συνδέει τις ακτές και την Ποντγκόριτσα με το βόρειο Μαυροβούνιο και τη Σερβία. Ο σιδηρόδρομος που συνδέει το Βελιγράδι με το Αντιβάριο έχει στάση στην πόλη, συμβάλλοντας σημαντικά στις μεταφορές της περιοχής.Το Αεροδρόμιο της Ποντγκόριτσα, που απέχει περίπου 130 χιλιόμετρα μακριά από την πόλη, είναι αυτό που εξυπηρετεί αεροπορικώς την πόλη. Η Κλιματική ταξινόμηση Κέππεν ταξινομεί το κλίμα της περιοχής ως υγρό ηπειρωτικό κλίμα.
Πίτερ Μακρύλλος

Ο Πίτερ Μακρύλλος (αγγλικά: Peter Michael Makrillos) (4 Σεπτεμβρίου 1995) είναι Αυστραλός επαγγελματίας ποδοσφαιριστής, ελληνικής καταγωγής, ο οποίος αγωνίζεται ως κεντρικός μέσος για τη Σλάβια Σόφιας.

 Πέρασε έξι χρόνια στις ακαδημίες της Στόουκ και πριν είχε περάσει τρεις μήνες στη φημισμένη ακαδημία της Μπαρτσελόνα, Λα Μασία. Στις 24 Φεβρουαρίου 2016, υπέγραψε με την Ρόκντεϊλ Σίτι Σανς.Στις 11 Ιανουαρίου 2018, υπέγραψε συμβόλαιο 3,5 ετών με τον Πανιώνιο της Σούπερλιγκ. Αφού ήταν στο σύλλογο μόνο για μια εβδομάδα, έκανε το ντεμπούτο του σε έναν ισόπαλο αγώνα με 1-1 εναντίον του Παναιτωλικού. Έχει αγωνιστεί σε 1 αγώνα με την Εθνική Αυστραλίας U20. (Αγγλικά) Προφίλ Πίτερ Μακρύλλος στο Soccerway
Signals

Το Signals είναι το ένατο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 9 Σεπτεμβρίου του 1982 μέσω της δισκογραφικής εταιρίας "Anthem Records".

 Κατά τις ηχογραφήσεις του "Signals" ο ήχος των Rush υπέστη μεγάλες αλλαγές, αφού τα συνθεσάιζερ του Τζέντι Λι πέρασαν στον βασικό ρόλο, αυξάνοντας τις μελωδικές τους γραμμές, με χαρακτηριστικά παραδείγματα κομμάτια όπως τα "Countdown" και "Subdivisions". Η κιθάρες πέρασαν σε δεύτερη μοίρα, με μινιμαλιστικά σόλο και ενορχηστρώσεις, ενώ στο κομμάτι "Losing It" συμμετείχε ο βιολιστής Μπεν Μινκ. Το "Signals" παρουσίασε μία περισσότερο εμπορική τάση από τους Rush, με το "New World Man" να γίνεται το μοναδικό σινγκλ τους που σκαρφάλωσε στο Top-40 του Billboard, ενώ παράλληλα ο πειραματισμός τους με μουσικά είδη όπως η ρέγκε και η φανκ μουσική, φάνηκε σε τραγούδια όπως τα "Digital Man", "The Weapon" και "Chemistry". Η διαφοροποίηση στον ήχο του συγκροτήματος επέφερε προστριβές με τον παραγωγό Τέρι Μπράουν, αφού το συγκρότημα έμεινε ανικανοποίητο από την αντιμετώπιση του Μπράουν προς τα κομμάτια του "Signals", ενώ ο ίδιος έδειξε την δυσαρέσκεια του από την εκτεταμένη χρήση συνθεσάιζερ. Οι διαφωνίες αυτές οδήγησαν στην λήξη της συνεργασίας των Rush με τον μέχρι τότε παραγωγό τους.Ο δίσκος κυκλοφόρησε τον Σεπτέμβριο του 1982, ανεβαίνοντας στην κορυφή των τσαρτ της πατρίδας τους, όπου βραβεύθηκε ως πλατινένιος. Επίσης, μπήκε στο Top-10 στην Μεγάλη Βρετανία και τις Ηνωμένες Πολιτείες, για να βραβευθεί ως πλατινένιος από την RIAA και ως ασημένιος από την BPI. Παράλληλα, το σινγκλ του "New World Man" έφθασε στο # 1 στον Καναδά, ενώ τα σινγκλ "Subdivisions", "Countdown" και "The Weapon" μπήκαν στα βρετανικά τσαρτ, ανεβάζοντας ακόμη περισσότερο την δημοτικότητα τους. 1. Subdivisions (Lee, Lifeson, Peart, Pye Dubois) - 5:35 2. The Analog Kid (Lee, Lifeson, Peart) - 4:47 3. Chemistry (Lee, Lifeson, Peart) - 4:57 4. Digital Man (Lee, Lifeson, Peart) - 6:23 5. The Weapon (Lee, Lifeson, Peart) - 6:24 6. New World Man (Lee, Lifeson, Peart) - 3:42 7. Losing It (Lee, Lifeson, Peart) - 4:53 8. Countdown (Lee, Lifeson, Peart) - 5:49 Signals (άλμπουμ)Ηνωμένες Πολιτείες (RIAA Certification): Πλατινένιος Καναδάς (CRIA Certification): Πλατινένιος Ηνωμένο Βασίλειο (BPI Certification): Ασημένιος Οι μουσικοί οι οποίοι ηχογράφησαν το "Signals" ήταν οι εξής: Τζέντι Λι - φωνητικά, μπάσο, πλήκτρα, συνθεσάιζερ Άλεξ Λάιφσον - ηλεκτρική και ακουστική κιθάρα Νιλ Πιρτ - τύμπανα, κρουστά Signals - Rush | Songs, Reviews, Credits, Awards | AllMusic Rush - Signals (album review) | Sputnikmusic Rush - Signals - Encyclopaedia Metallum: The Metal Archives
Φραγκίσκος του Ανζού

Ο Ηρακλής-Φραγκίσκος (18 Μαρτίου 1555 - 10 Ιουνίου 1584) από τον Οίκο των Βαλουά-Ανγκουλέμ ήταν δούκας του Εβρέ (1560-84), Αλανσόν, Περς (1566-84), Ανζού, Μπερί, Τουραίν (1576-84).

 Ήταν ο τέταρτος από τους (επιζώντες) γιους του Ερρίκου Β΄ της Γαλλίας και της Αικατερίνης των Μεδίκων, κόρης του Λαυρέντιου δούκα του Ουρμπίνο και κυβερνήτη της Φλωρεντίας. Αρχικά βαπτίστηκε Ηρακλής. Σε ηλικία 8 ετών ασθένησε από ευλογιά, που του άφησε σημάδια στο πρόσωπο και κύρτωση στη σπονδυλική στήλη. Το 1560 απεβίωσε ο πρωτότοκος Φραγκίσκος Α΄ της Γαλλίας και ο Ηρακλής άλλαξε το όνομά του σε Φραγκίσκος. Το 1574 απεβίωσε και ο δευτερότοκος Κάρολος Θ΄ της Γαλλίας· ο τριτότοκος Ερρίκος Γ΄ έγινε βασιλιάς της Γαλλίας και ο Ηρακλής-Φραγκίσκος έγινε διάδοχος. Το διάστημα 1562-98 ήταν η περίοδος των Θρησκευτικών Πολέμων στη Γαλλία. Το 1575 ο Φραγκίσκος διαφώνησε με τον αδελφό του και έφυγε από το παλάτι. Πήγε με τους εξεγερμένους Ουγενότους του πρίγκιπα του Κοντέ και τον βασιλιά της Ναβάρρας. Αυτό ήταν αρκετό για να καταλάβει ο Ερρίκος Γ΄ πως έπρεπε να συνθηκολογήσει. Έτσι, χωρίς μάχη, το 1576 υπογράφτηκε η φιλο-Προτεσταντική ειρήνη με το διάταγμα (edict) του Μπωλιέ, που ο Ερρίκος Γ΄ αντάμειψε τους Προτεστάντες με γη και τίτλους. Ο δούκας του Αλανσόν πήρε το δουκάτο του Ανζού, Μπερί και Τουραίν. Το 1579 έγιναν σκέψεις για να νυμφευτεί την Ελισάβετ Α΄ Τυδώρ της Αγγλίας. Αυτός ήταν 24 και αυτή 46, παρ' όλα αυτά γνωρίστηκαν. Ήταν φιλο-προτεστάντης, αλλά η Ελισάβετ Α΄ ήταν μάλλον μεγάλη σε ηλικία για να τεκνοποιήσει. Και οι δύο χώρες ήθελαν το γάμο για να παγιωθεί η ειρήνη, όμως ο Ερρίκος Γ΄ ήταν άτεκνος και ο Φραγκίσκος μάλλον θα τον διαδεχόταν ως βασιλιάς της Γαλλίας. Η Ελισάβετ Α΄ άκουσε τους συμβούλους της και αποφάσισε να μην προχωρήσει στο γάμο. Ο Γουλιέλμος Α΄ πρίγκιπας της Οράγγης τον κάλεσε να γίνει ηγεμόνας των Ηνωμένων Επαρχιών και ο Φραγκίσκος υπέγραψε γι' αυτό το 1580. Μετέβη στις Επαρχίες: η Βραβάντη και η Φλάνδρα τον υποδέχθηκαν πανηγυρικά, αλλά η Ολλανδία και το Ζέελαντ δεν ήθελαν καθολικό βασιλιά. Ο Φραγκίσκος έφερε γαλλικό στρατό και θέλησε να καταλάβει την Αμβέρσα (Antwerp), λέγοντας ότι τάχα θέλει να κάνει τελετή με τους στρατιώτες του μέσα στην πόλη. Όταν μπήκαν, η πολιτοφυλακή της πόλης τους αποδεκάτισαν και ο Φραγκίσκος μόλις που σώθηκε. Ο Γουλιέλμος Α΄ έχασε την εκτίμηση του κόσμου, η Ελισάβετ Α΄ έληξε επίσημα το γάμο και η μητέρα του τον κατηγόρησε για το χαμό τόσων ευγενών. Ο Φραγκίσκος ασθένησε από τριταίο ρίγος (ελονοσία). Επέστρεψε στο Παρίσι και συμφιλιώθηκε με τον αδελφό του. Απεβίωσε το 1584. Διάδοχος έγινε ο Ερρίκος της Ναβάρρας, ένας προτεστάντης· αυτό κλιμάκωσε την αντιπαράθεση. Θεωρείται ότι είναι ο μαικήνας για τις Ταπεσερί των Βαλουά με παραστάσεις εορτών και προσώπων της Αυλής, που παρουσιάστηκαν στην Αικατερίνη των Μεδίκων. Lockyer, Roger (1985). Tudor and Stuart Britain 1471-1714. Longman Group UK Limited.
Γ΄ Εθνική ποδοσφαίρου ανδρών 2023-2024

H Γ΄ Εθνική Κατηγορία περιόδου 2023–2024 είναι η 42η περίοδος της κατηγορίας μετά την επίσημη ίδρυσή της το 1982 και αποτελεί την 3η βαθμίδα του ελληνικού ποδοσφαίρου μετά την αναδιάρθρωση του 2021. Έχει ερασιτεχνικό χαρακτήρα, ενώ υπεύθυνη για την διεξαγωγή του πρωταθλήματος είναι η Ε.Π.Ο..

 Στο πρωτάθλημα προβλέπεται να συμμετέχουν 72 ομάδες χωρισμένες σε 4 ομίλους. Η προθεσμία για δηλώσεις συμμετοχής ήταν έως τις 20 Ιουλίου 2023 και έως τις 25 Ιουλίου 2023 για τις ομάδες που κλήθηκαν να αναπληρώσουν τα κενά, καθώς Ηρακλής Λάρισας, Π.Α.Ο. Ρουφ, Φοίνικας Νέας Επιδαύρου, Ηρόδοτος Νέας Αλικαρνασσού και Απόλλων Λάρισας δεν δήλωσαν συμμετοχή. Ο διαχωρισμός των ομίλων και η κλήρωση των αγώνων έγινε τις 4 Αυγούστου 2023. Οι πρωταθλητές του κάθε ομίλου θα προβιβαστούν στη Super League 2. Θα υποβιβαστούν στα τοπικά πρωταθλήματα συνολικά τριάντα (30) ομάδες, απευθείας θα υποβιβασθούν οι επτά (7) τελευταίες κάθε ομίλου. Επιπλέον θα υποβιβασθούν δυο (2) ομάδες που θα προκύψουν ως εξής: Μια (1) ομάδα – η ηττημένη – που θα προκύψει από αγώνα μπαράζ μεταξύ των ομάδων που θα καταλάβουν την 11η θέση στον 1ο και 2ο όμιλο και μία (1) ομάδα – η ηττημένη – που θα προκύψει από αγώνα μπαράζ μεταξύ των ομάδων που θα καταλάβουν την 11η θέση στον 3ο και 4ο όμιλο.
Ακαμάτρα Ικαρίας

Η Ακαμάτρα είναι χωριό της Ικαρίας. Διοικητικά, υπάγεται στην τοπική κοινότητα Δάφνης, της δημοτικής ενότητας (τέως δήμου) Ευδήλου του δήμου Ικαρίας, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου. Η Ακαμάτρα έχει χαρακτηριστεί παραδοσιακός οικισμός.

 Η Ακαμάτρα είναι ημιορεινός οικισμός της κεντρικής Ικαρίας, στις βόρειες απολήξεις της κορυφής «Κεφάλας» (735 μ.) του όρους Αθέρας, νότια του Ευδήλου και σε μέσο σταθμικό υψόμετρο 298. Απέχει 27 χλμ. περίπου Δ. του Αγίου Κηρύκου. Ο οικισμός αναγνωρίστηκε το 1918 και ορίστηκε έδρα της κοινότητας Ακαμάτρας του νομού Σάμου. Το 1924 προσαρτήθηκε στην κοινότητα Ευδήλου και το 1925 στην κοινότητα Δάφνης. Με το ΦΕΚ 244Α - 04/12/1997, αποσπάστηκε από την κοινότητα Δάφνης και προσαρτήθηκε στον δήμο Ευδήλου. Με το ΦΕΚ 87Α - 07/06/2010, αποσπάστηκε από τον δήμο Ευδήλου και προσαρτήθηκε στον δήμο Ικαρίας. Σύμφωνα με την παράδοση, η Ακαμάτρα οφείλει το όνομά της στην πλατεία της, όπου σύχναζαν οι «ακάματοι» προκειμένου να χαλαρώσουν και να συζητήσουν στις πεζούλες ή τα καφενεία, κατά την εποχή της Τουρκοκρατίας, από τον 15ο έως και τις αρχές του 18ου αιώνα. Εδώ υπήρχε και δικαστήριο όπου στέκουν ακόμα σήμερα τα ερείπια του. Η Ακαμάτρα ήταν ένας από τους τόπους όπου διέμενε ο Μίκης Θεοδωράκης στην Ικαρία, κατά την εξορία του (1947-8) και πριν τη μεταφορά του στη Μακρόνησο. Με το ΦΕΚ 961/12-09-2003) ανακηρύχτηκε παραδοσιακός ο οικισμός της Ακαμάτρας, λόγω του ιδιαίτερου αρχιτεκτονικού χαρακτήρα που έχουν τα κτίσματά του και αντιπροσωπεύουν την παραδοσιακή φυσιογνωμία του νησιού. Η κεντρική πλατεία του χωριού με την βελανιδιά, ηλικίας 500 ετών, όπου είχαν γίνει εκτελέσεις στο παρελθόν Ο ναός Κοίμησης της Θεοτόκου (Παναγία Λέφαινα) στην ανατολική είσοδο του οικισμού Η εκκλησία του Αγίου Παντελεήμονα στη νότια είσοδο του οικισμού Η εκκλησία του Προφήτη Ηλία, δυτικά του οικισμού Το εκκλησάκι των Τριών Ιεραρχών στη συνοικία «Καρναβάδες» Η εκκλησία του Χριστού στη θέση «Βουνάρι» Το λιθόστρωτο μονοπάτι «Καρυδάκι» προς τον Εύδηλο Το πανηγύρι του Δεκαπενταύγουστου στο χωριό. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://www.facebook.com/groups/35222576587/ https://www.visitikaria.gr/gr/%CE%B1%CE%BD%CE%B1%CE%BA%CE%AC%CE%BB%CF%85%CF%88%CE%B5/%CF%87%CF%89%CF%81%CE%B9%CE%AC-%CE%BF%CE%B9%CE%BA%CE%B9%CF%83%CE%BC%CE%BF%CE%AF/%CE%B1%CE%BA%CE%B1%CE%BC%CE%AC%CF%84%CF%81%CE%B1-%CE%B4%CE%AC%CF%86%CE%BD%CE%B7-%CF%83%CF%84%CE%B5%CE%BB%CE%AF-%CF%80%CE%B5%CF%84%CF%81%CE%BF%CF%80%CE%BF%CF%8D%CE%BB%CE%B9-%CE%BA%CE%BF%CF%83%CE%BF%CE%AF%CE%BA%CE%B9%CE%B1#.YjnrO9R97Dc
Ροκέ στους Θερινούς Ολυμπιακούς Αγώνες 1904

Το ροκέ (αγγλ.: roque) είναι αμερικανική παραλλαγή του δημοφιλούς στη Μεγάλη Βρετανία παιχνιδιού κροκέ (croquet). Υπήρξε ολυμπιακό άθλημα μόνο στην Ολυμπιάδα του 1904 στο Σαιντ Λούις. Διοργανώθηκε στο Φράνσις Φιλντ, το διάστημα 3-8 Αυγούστου 1904. Στη συνέχεια αφαιρέθηκε από το ολυμπιακό πρόγραμμα. Παίζεται σε περιφραγμένο αμμώδες γήπεδο με μπάλες παρόμοιες με του μπιλιάρδου, τις οποίες οι παίκτες επιδιώκουν να χτυπήσουν με ειδικά ξύλινα μπαστούνια. Σήμερα παίζεται από μικρό αριθμό παικτών στις Ηνωμένες Πολιτείες.

 Συμμετείχαν μόνο τέσσερις αθλητές, όλοι από τις Ηνωμένες Πολιτείες. Ηνωμένες Πολιτείες (4) Οι τέσσερις αθλητές που έλαβαν μέρος ήταν οι: Τσαρλς Μπράουν, Σμιθ Στρίτερ, Τσαρλς Τζέικομπους και Γουίλιαμ Τσάλφαντ. Συνολικά διεξήχθησαν δώδεκα αγώνες, όπου κάθε αθλητής αντιμετώπισε από δύο φορές τους υπόλοιπους. Ο Τζέικομπους είχε 5 νίκες και μόλις 1 ήττα και κατέκτησε το χρυσό μετάλλιο. Ο Στρίτερ με 4 νίκες και 2 ήττες πήρε το ασημένιο, ενώ ο Μπράουν (με 2 νίκες και 4 ήττες) το χάλκινο. Ο Τσάλφαντ έμεινε στην τελευταία θέση με μόλις 1 νίκη. Πηγή: Sports Reference. Διοργανώτρια χώρα Κροκέ στους Ολυμπιακούς Αγώνες Λίστα νικητών μεταλλίων (Διεθνής Ολυμπιακή Επιτροπή) Roque at the 1904 St. Louis Summer Games. Sports Reference. Αρχειοθετήθηκε από το πρωτότυπο στις 6 Νοεμβρίου 2012. Ανακτήθηκε στις 14 Οκτωβρίου 2014.
Retreat from the Sun

To "Retreat from the Sun" είναι το τρίτο στούντιο άλμπουμ των That Dog. Κυκλοφόρησε στις 8 Απριλίου του 1997 από την DGC Records. Το μόνο single του άλμπουμ ήταν το "Never Say Never", το οποίο έφτασε στο #27 του Billboard Modern Rock Tracks. Το άλμπουμ έφτασε στο #31 των Billboard Heatseekers Charts.

 Όλα τα κομμάτια γράφτηκαν από την Anna Waronker εκτός από τα σημειωμένα "I'm Gonna See You" – 4:15 "Never Say Never" – 3:16 "Being With You" – 3:47 "Gagged and Tied" (Waronker, Petra Haden, Rachel Haden, Tony Maxwell, Steven McDonald) - 3:18 "Retreat from the Sun" – 3:39 "Minneapolis" – 3:50 "Annie" – 3:40 "Every Time I Try" – 4:28 "Long Island" – 2:36 "Hawthorne" – 2:36 "Did You Ever" (Waronker, John Goldman) – 3:07 "Cowboy Hat" – 3:51 "Until the Day I Die" – 4:17 "Fuck You" (επιπλέον κομμάτι σε κάποιες εκδόσεις) - 2:52 Anna Waronker – φωνή, κιθάρα Petra Haden – βιολί, φωνητικά Rachel Haden – μπάσο, φωνητικά, κρουστά Tony Maxwell – ντραμς, πιάνο, ηλεκτρική κιθάρα, κρουστά Chick Woverton - κιθάρα, σέικερ Charlotte Caffey - ρυθμική κιθάρα, συνθεσάιζερ Greg Calbi - mastering Alix Fournier - γαλλικό κόρνο Jesse Frohman - φωτογραφία Chris Lord-Alge - μίξινγκ John Paterno - μηχανικός, μίξινγκ Francesca Restrepo - καλλιτεχνική διεύθυνση, σχέδιο that dog. - παραγωγός Brad Wood - μίξινγκ, παραγωγός Luke Wood - A&R
Ουμρανίγεσπορ

Η Ουμρανίγεσπορ (τουρκικά: Ümraniyespor) είναι τουρκικός επαγγελματικός ποδοσφαιρικός σύλλογος, με έδρα την Κωνσταντινούπολη, στην περιοχή Ουμράνιε.Ο σύλλογος ιδρύθηκε το 1938 και τα χρώματά της είναι το κόκκινο και το λευκό. Την περίοδο 2018-19, συμμετείχε στην πρώτη κατηγορία Τουρκίας, όπου τερμάτισε στην 8 θέση.

 Επί του παρόντος, η ομάδα αγωνίζεται στο Στάδιο Ουμράνιγιε Μπελεντίγιεσι Σεχίρ, χωρητικότητας 1,600 θέσεων. Πρώτη κατηγορία Τουρκίας: 2016- Δεύτερη κατηγορία Τουρκίας: 2014-2016 Τρίτη κατηγορία Τουρκίας: 1984-1987, 1990-1993, 1999-2000, 2011-2014 Ερασιτεχνική Περιφερειακή Κατηγορία Τουρκίας: 1993-1995, 2010-2011 Amatör Futbol Ligleri: 1938-1984, 1987-1990, 1995-1999, 2000-2010 Επίσημος ιστότοπος Ümraniyespor στο TFF.org
Άαρον Στάνφορντ

Ο Άαρον Στάνφορντ (Aaron Stanford, 27 Δεκεμβρίου 1976) είναι Αμερικανός ηθοποιός, γνωστός για τον ρόλο του Πάιρο στο X2 και στο X-Men: Η Τελευταία Αναμέτρηση, και του Νταγκ Μπουκόφσκι στην ταινία του 2006 με τίτλο Οι Λόφοι Έχουν Μάτια. Εμφανίζεται ως "Σίμουρ Μπουκόφσκι" στο Νικίτα.

 Ο Στάνφορντ γεννήθηκε στο Γουέστφορντ, στην Μασαχουσέτη, και είναι ο γιος της Τζούντιθ (το γένος Ντούπρας), μιας Αγγλίδας επιστήμονα, και του Ντον Στάνφορντ, που δουλεύει δημόσια. Αρχικά φοίτησε στο SUNY Purchase, αλλά μεταφέρθηκε στο Πανεπιστήμιο Ρούτγκερς και συγκεκριμένα στην Σχολή Τεχνών Μέισον Γκρος. Αποφοίτησε το 2000 με μεγάλη επιτυχία. Ο πρώτος ρόλος ταινίας του Στάνφορντ ήταν στην χαμηλή σε εισόδημα ταινία με τίτλο Γυρίνος (2002), στην οποία απεικονίζει τον Όσκαρ Γκρούμπμαν, έναν πρώορο 15χρονο με μια σύγκρουση με τη θετή μητέρα του, η οποία παίχθηκε από την Σιγκούρνι Γουίβερ. Στον καιρό των γυρισμάτων (2000) ήταν 23 χρονών. Για αυτήν την απόδοση βραβεύτηκε με Βραβείο Χρυσού Δορυφόρου. Το 2001 και το 2002 εμφανίστηκε πολλαπλές φορές σε τηλεοπτικές σειρές όπως το Τρίτο Ρολόι στο ρόλο ενός Ρώσου έφηβου Σέργκει. Τον ίδιο χρόνο ονομάστηκε ως "Ο Τοπ Τεν Ηθοποιός Για Να Δείτε" της Ημερήσιας Ποικιλίας και συμπεριλήφθηκε στη Λίστα της Εβδομαδιαίας Διασκέδασης. Το 2004 εμφανίστηκε στην ταινία Χειμερινό Ηλιοστάσιο. Ο σκηνοθέτης Μπράιαν Σίνγκερ εντυπωσιάστηκε με την απόδοση του Στάνφορντ στο Γυρίνος, και τον συμπεριέλαβε στο καστ στο ρόλο του Πάιρο στην επιτυχία του 2003 με τίτλο X2, μια συνέχεια του X-Men. Συνέχισε τον ρόλο του στην τρίτη έκδοση, X-Men: Η Τελική Αναμέτρηση, που κυκλοφόρησε τον Μάιο του 2006. Και οι δύο ταινίες είναι βασισμένες στις σειρές της Marvel Comics με τίτλο X-Men. Ο Στάνφορντ επίσης πρωταγωνίστησε στην αντικατάσταση στα μέσα της σεζόν του ABC με τίτλο Ο Ταξιδιώτης, ένα δράμα που αφορά δύο φίλους που πιστεύουν πως είναι τοποθετημένοι από τον καλό τους φίλο (Στάνφονρτ) ώστε να τους κάνει να μοιάζουν ως συνωμότες μιας τρομοκρατικής επίθεσης. Ο Στάνφορντ εμφανίστηκε στην μεταποίηση του Οι Λόφοι Έχουν Μάτια του Βες Κράβεν το 2006. Επίσης κέρδισε το "Ένας Για Να Δεις" βραβείο στα Βραβεία Νεαρού Χόλυγουντ του 2006. Το ίδιο έτος, πρωταγωνίστησε στην κωμωδία, Ζήσε Ελεύθερα ή Πέθανε, παίζοντας έναν νταή εγκληματία με το όνομα Τζον Ράντγκειτ. Ο Άαρον επίσης ήταν η φωνή του Ιδιωτικού Πολόνσκι στο Call of Duty: Ο Κόσμος σε Πόλεμο. Το 2009 έπαιξε μια ιδιοφυΐα του πόκερ σε μπελάδες σε ένα επεισόδιο του Νόμος και τάξη: Η σεζόν 8 της πρόθεσης του Εγκληματία, όπως επίσης και τον Οράτιο Κουκ Τζ. σε ένα επεισόδιο του αναγνωρισμένου σόου του AMC με τίτλο Τρελοί Άντρες. Το 2010 εντάχθηκε στο Νικίτα του CW στο ρόλο του Σίμουρ Μπίρκοφ. Άαρον Στάνφορντ στην IMDb
Οριζόντιος δωσιλογισμός

Ο όρος Οριζόντιος δωσιλογισμός αναφέρεται στην ερωτική ή σεξουαλική σχέση που πολλές γυναίκες είχαν ή είχαν ισχυριστεί ότι είχαν με μέλη της γερμανικής κατοχικής δύναμης κατά τον Β' παγκόσμιο πόλεμο. Ο όρος χρησιμοποιείται κυρίως για τη περίπτωση της Γαλλίας.

 Ήδη από το 1942 ο Αντουάν ντε Σαιντ-Εξυπερύ είχε αναφερθεί στο γενικευμένο φόβο του να απατηθούν οι Γάλλοι άντρες από τις γυναίκες τους. Ενώ στο τέλος του πολέμου ο Ρομπέρ Μπραζιγιάκ ανέφερε ότι "η Γαλλία κοιμήθηκε με τη Γερμανία". Με την απελευθέρωση της Γαλλίας από τη γερμανική κατοχή που ξεκίνησε στις 6 Ιουνίου 1944 γυναίκες συχνά τιμωρήθηκαν ως συνεργάτες των Γερμανών. Η τιμωρία όπως αναφέρει το περιοδικό TIME ήταν η δημόσια διαπόμπευση, το κούρεμα της κόμμωσης (υπολογίζονται σε 20.000), η απογύμνωση, οι ξυλοδαρμοί και μερικές φορές ο θάνατος.Αναφέρεται από τον Ιστορικό Άντονι Μπίβορ ότι το 1/3 των θανατηφόρων αντεκδικήσεων στη Βρετάνη, με θύματα άτομα για τα οποία υπήρχε η πεποίθηση ότι είχαν σχέσεις με τους Γερμανούς, ήταν γυναίκες. Το ποσοστό των σεξουαλικών σχέσεων σε νεαρές ηλικίες στη Νορβηγία προσεγγίζεται γύρω στο 10%. Στη Σερβία το φαινόμενο του οριζόντιου δωσιλογισμού δεν έφτασε τα ποσοστά της Δυτικής Ευρώπης. Οι αντιστασιακές οργανώσεις κομμουνιστικές και Τσέτνικ τιμωρούσαν τον οριζόντιο δωσιλογισμό. Στις Αγγλονορμανδικές Νήσους γεννήθηκαν περίπου 900 παιδιά από Γερμανούς πατέρες, ενώ Άγγλοι αξιωματούχοι και Εβραίοι κάτοικοι παραδόθηκαν στις Γερμανικές αρχές. Αν και πολλές φορές το φαινόμενο του οριζόντιου δωσιλογισμού εξηγείται ως βιασμός ή ακόμα ως συμμετοχή σ' αυτόν γυναίκας χαμηλού διανοητικού επιπέδου ή φτωχής γυναίκας που οδηγήθηκε σε αυτές τις πράξεις για να επιζήσει, τις περισσότερες φορές η πραγματική αιτία της ερωτικής έλξης ήταν απλώς η εντυπωσιακή εμφάνιση του Γερμανού ρωμαλέου στρατιώτη σε σύγκριση με τον ισχνό άντρα της κατακτημένης περιοχής. Χιροσίμα, αγάπη μου
Διεθνής Ένωση Κινηματογραφικών και Τηλεοπτικών Σχολών

Η Διεθνής Ένωση Κινηματογραφικών και Τηλεοπτικών Σχολών (CILECT) αποτελείται από τις σημαντικότερες σχολές κινηματογράφου και τηλεόρασης στον κόσμο και ιδρύθηκε στις Κάννες το 1955. Σκοπός της είναι να προσφέρει ένα μέσο για την ανταλλαγή ιδεών μεταξύ των σχολών μελών και να τους βοηθήσει να κατανοήσουν το μέλλον της εκπαίδευσης για δημιουργικό προσωπικό στον κινηματογράφο, την τηλεόραση και τα σχετικά μέσα. Είναι αφιερωμένη στη δημιουργία, ανάπτυξη και διατήρηση της περιφερειακής και διεθνούς συνεργασίας μεταξύ των σχολών μελών της και στην ενθάρρυνση της κινηματογραφικής και τηλεοπτικής κατάρτισης στον αναπτυσσόμενο κόσμο.

 Ο Ευρωπαϊκός Όμιλος για τις Κινηματογραφικές και Τηλεοπτικές Σχολές (GEECT) είναι η οργάνωση των ευρωπαϊκών μελών του CILECT, συμπεριλαμβανομένων των σχολών του Ισραήλ, του Λιβάνου και της Γεωργίας. Η CILECT Ibero América (CIBA) είναι η οργάνωση των λατινοαμερικανικών και ισπανικών κινηματογραφικών σχολών της CILECT. Η CILECT Association Asia-Pacific (CAPA) είναι ο περιφερειακός οργανισμός των σχολών μελών της CILECT στην περιοχή Ασίας-Ειρηνικού. Η Περιφερειακή Ένωση CILECT Africa (CARA) είναι η οργάνωση των σχολών μελών της CILECT στην περιοχή της Αφρικής. Η Περιφερειακή Ένωση Βορειοαμερικανών (CNA) είναι η οργάνωση των σχολών μελών της CILECT στον Καναδά και στις ΗΠΑ. Ο Επίσημος ιστότοπος (Αγγλικά)
Κέναν Αντέανγκ

Ο Κέναν Αντέανγκ (Kennan Adeang, γενν. γύρω στο 1942) είναι πολιτικός από το Ναουρού, που υπήρξε Πρόεδρος της χώρας για μικρές χρονικά περιόδους τη δεκαετία του 1980. Ίδρυσε το Δημοκρατικό Κόμμα του Ναουρού το 1987, σε μια προσπάθεια να αποδεσμεύσει τους δικηγόρους και τους άλλους βουλευτές από την επιρροή του πολιτικού του αντιπάλου, Χάμερ ντε Ρομπίρτ.

 Ο γιος του, Ντέιβιντ Αντέανγκ, υπηρέτησε ως Υπουργός Εξωτερικών και για λίγο ως Πρόεδρος της Βουλής, το Μάρτιο-Απρίλιο του 2008. Ο Αντέανγκ υπηρέτησε για σύντομο χρονικό διάστημα στο ύπατο αξίωμα το 1986: το Σεπτέμβριο-Οκτώβριο εκείνης της χρονιάς και ξανά το Δεκέμβριο του ιδίου έτους. Από το Νοέμβριο ως το Δεκέμβριο του 1996 υπηρέτησε ξανά για μικρή χρονικά περίοδο στην προεδρία.
Αλεχάντρο Σπέιτσερ

Ο Αλεχάντρο Σάντσες Σπέιτσερ (Κουλιακάν, Σιναλόα, 21 Ιανουαρίου, 1995) είναι Μεξικανός ηθοποιός. Είναι ευρέως γνωστός για τον ρόλο του ως Νταρίο στην πρωτότυπη σειρά του Netflix, Oscuro Deseo (ελ. Σκοτεινή Επιθυμία).

 Ο Αλεχάντρο Σπέιτσερ ξεκίνησε την καριέρα του ως ηθοποιός, όταν ήταν 5 ετών. Η πρώτη του δουλειά ήταν σε έναν επαναλαμβανόμενο ρόλο στη μεξικανική τηλεοπτική μίνι σειρά Ray of Light το 2000. Έπειτα πρωταγωνίστησε στον ρόλο του με τον τίτλο Juan "Rayito" de Luz στην παιδική τηλενουβέλα Rayito de luz. Ακολούθησε ένας άλλος κανονικός ρόλος στην τηλεοπτική σειρά Aventuras en el tiempo το 2001 ως Ερνέστο. Το 2002, πρωταγωνίστησε στο La Familia P. Luche ως Nίνο και ως Φιλίπ στη σειρά Cómplices Al Rescate την ίδια χρονιά. Από το 2005 έως το 2012, εμφανίστηκε στα Misión S.O.S, Mujer, Casos de la Vida Real, Bajo las riendas del amor, Atrévete a soñar, Esperanza del corazón, La rosa de Guadalupe και Amy, the Girl with the Blue Schoolbag.Μεταξύ των ετών 2013 και 2017, πρωταγωνίστησε στα Mentir para Vivir, Como dice el dicho, El Dandy, Bajo el mismo cielo, El Chema, Guerra de Idolos, Me gusta, pero me asusta και Milagros de Navidad.Το 2018, ο Αλεχάντρο πρωταγωνίστησε στις τηλεοπτικές σειρές Lady of Steel και Enemigo íntimo. Το 2019, πρωταγωνίστησε στην τηλενουβέλα La Reina del Sur και το αστυνομικό δράμα The Club, όπου έπαιξε τον πρωταγωνιστικό ρόλο με τη Minnie West και τον Jorge Caballero. Το 2020, πρωταγωνίστησε σε δύο έργα του Netflix: την τηλεοπτική σειρά Dark Desire και τη μίνι σειρά Someone Has To Die.
Κάρλο Αλμπέρτο Ντέλα Κιέζα

Ο Στρατηγός Κάρλο Αλμπέρτο Ντάλα Κιέζα (ιταλικά: Carlo Alberto Dalla Chiesa), (27 Σεπτεμβρίου 1920 - 3 Σεπτεμβρίου 1982), ήταν Ιταλός Στρατηγός και επικεφαλής της εκστρατείας κατά της τρομοκρατίας τη δεκαετία του 1970 στην Ιταλία. Δολοφονήθηκε από τη σικελική μαφία στο Παλέρμο το 1982.

 Γεννημένος στο Σαλούτσο του Πιεμόντε το 1920 ο Ντάλα Κιέζα πήρε μέρος στο Δεύτερο Παγκόσμιο Πόλεμο, προτού ακολουθήσει την οικογενειακή παράδοση και πάει στο σώμα των Καραμπινιέρων, που ήταν ο πατέρας του Ρομάνο και ο αδερφός του Ρομόλο. Πήρε μέρος στην αντίσταση και το 1944 συμμετείχε στη απελευθέρωση της Ρώμης μαζί με τα συμμαχικά στρατεύματα. Μετά τον πόλεμο σπούδασε νομική και εντάχθηκε στο σώμα των Καραμπινιέρων, στελνοντάς τον πρώτα στη Καμπανία και μετά στη Σικελία. Ήταν τυπικός στρατιωτικός και υπηρέτησε για σύντομα χρονικά διαστήματα σε πολλές πόλεις της Ιταλίας, όπως στη Φλωρεντία, στο Κόμο και τη Ρώμη, πριν επιστρέψει ξανά στη Σικελία ως Συνταγματάρχης των Καραμπινιέρων στο Παλέρμο.Το 1973 προαχθεί σε Στρατηγό και ανέλαβε διοικητής της Βορειανατολικής Ιταλίας περιλαμβάνοντας το Πιεμόντε, την Βαλέ Ντ'Αοστα και τη Λιγυρία. Το 1974, δημιούργησε μια αντιτρομοκρατική ομάδα στο Τορίνο με 10 υψηλοβάθμους αξιωματικούς για την εξάρθρωση των Ερυθρών Ταξιαρχίων, την ακροαριστερή τρομοκρατική οργάνωση, που είχε σπείρει τον φόβο στην Ιταλία, προβαίνοντας σε πολιτικές δολοφονίες, απαγωγές, ληστείες και βομβιστικές επιθέσεις. Η ομάδα του Ντελα Κιέζα είχε μεγάλη επιτυχία, αφού κατάφερε να συλλάβει τους δύο ηγέτες των Ερυθρών Ταξιαρχίων, τον Ρενάτο Κούρτσιο και του Αλμπέρτο Φραντσεσκίνι.Το 1975 συνέβαλε στην απελευθέρωση του Βιομηχάνου Βαλλαρίνο Γκαντσία, που κατά τη διάρκεια της επιχείρησης απελευθέρωσης του σκοτώθηκε η γυναίκα του Ρενάτο Κούρτσιο, η Μάρα Καγκόλ. Τον Μαίο του 1977, ο Ντάλα Κιέζα θα επιβλέψει τον τομέα ασφαλείας των Ιταλικών φυλακών, και θα δημιουργήσει φυλακές υψίστης ασφαλείας, που σύντομα πολλοί τρομοκράτες και μαφιόζοι θα μεταφέρονταν εκεί. Με τη μεγάλη επιτυχία που είχε για την καταπολέμηση της τρομοκρατίας, η κυβέρνηση θα του δώσει μεγάλες υπερεξουσίες, κάτι που θα φανεί με την απαγωγή του Άλντο Μόρο, που με τη συνεργασία μυστικών πρακτόρων και πληροφοριοδοτων, κατάφερε όχι μόνο να συλλάβει τους δολοφόνους του πρώην Πρωθυπουργού της Ιταλίας, αλλά και να συλλάβει δεκάδες άλλους τρομοκράτες. Την 1η Μαΐου, 1982, ο Ντάλα Κιέζα αποδέχτηκε τη θέση του Νομάρχη στο Παλέρμο, σε μια προσπάθεια να σταματήσει τη βία στον δεύτερο πόλεμο της Μαφίας. Θα δολοφονηθεί 4 μήνες αργότερα στο Παλέρμο στις 3 Σεπτεμβρίου 1982, με τη διαταγή του Αρχηγού της Κόζα Νόστρα Σαλβατόρε Ριίνα. Ο Ντάλα Κιέζα μαζί με τη σύζυγό του, οδηγώντας μέσα στην πόλη τη νύχτα ένα λευκό Autobianchi A112, όταν ένας αριθμός ενόπλων άντρων πάνω σε μοτοσυκλέτες πλησίασαν το αυτοκίνητο στο δρόμο και άρχισαν να πυροβολούν, με αποτέλεσμα τη δολοφονία του Ντάλα Κιέζα, της συζύγου του, και του αστυνομικού σωματοφύλακα του.